### Beslutning

For Økonomiudvalgets indstilling stemte 25 (A, B, C, F, O, V, Ø, Kalundborg-Listen), imod stemte 2 (Frit Borgerligt Fællesskab), ingen undlod at stemme.

Økonomiudvalgets indstilling er herefter godkendt.

Frit Borgerligt Fællesskab stemmer imod, da de mener pengene skal prioriteres til kommunens velfærdsbygninger.

### Sagsfremstilling

## Resume og sagens baggrund

Kommunalbestyrelsen har med budgetaftale 2022 udtrykt ønske om etablering af en svømmehal i Gørlev. Der blev afsat 60,0 mio. kr. til ny svømmehal, som med prisfremskrivninger udgør 64,7 mio. kr. Den politiske styregruppe fremlægger nu en redegørelse for arbejdet i den indledende fase og giver sine anbefalinger til Kommunalbestyrelsen om igangsætning af et svømmehalsprojekt og det deraf følgende planarbejde.

## Indstillinger

Direktøren indstiller, at

1. Den politiske styregruppes redegørelse for forløbet i den indledende fase jf. kommissorium tages til efterretning
2. Der igangsættes udarbejdelse af kommuneplantillæg og lokalplan med henblik på at kunne bygge svømmehal på kommunens arealer ved den tidligere sukkerfabrik i Gørlev
3. Der bliver arbejdet med en placering af svømmehallen på arealet ud mod [adresse] (benævnt ’placering 1’ i bilag 1)
4. Der bliver arbejdet med et svømmehalsprojekt, der giver mulighed for et 25-meter bassin med en vandtemperatur på 26 °C og et mindre bassin med en vandtemperatur op til 33 °C
5. Der gives en anlægsbevilling på i alt 2,5 mio. kr. til bygherrerådgivning og forberedelse af udbudsproces finansieret af rådighedsbeløbet

## Behandling

Den politiske styregruppe for Projekt Gørlev Svømmehal, Økonomiudvalget, Kommunalbestyrelsen.

## Sagsfremstilling

Med kommunalbestyrelsens budgetaftale indgået i 2022 er der udtrykt ønske om en etablering af en svømmehal i Gørlev. Kommunalbestyrelsen vedtog den 26. juni 2024 et kommissorium, der sætter rammen for processen og organisering af opgaven. En politisk styregruppe blev nedsat. Den indledende fase i processen, hvis formål har været at indhente og få inspiration, viden og analyser, er nu afsluttet.

Den politiske styregruppe, der står i spidsen for processen, fremlægger hermed sin redegørelse med tilhørende anbefalinger (bilag 1) med henblik på, at Kommunalbestyrelsen kan træffe endelig beslutning om at igangsætte svømmehalsprojektet og det nødvendige planarbejde.

## Økonomiske konsekvenser

Der blev afsat 60,0 mio. kr. til ny svømmehal, som med prisfremskrivninger udgør 64,7 mio. kr. I 2024 blev der frigivet 0,5 mio. kr. til den indledende fase.

Det bemærkes, at det samlede restrådighedsbeløb efter frigivelse af 2,5 mio. kr. i denne sag herefter udgør 61,7 mio. kr.

[adresse] bemærkninger er indarbejdet i sagen.

### Sagens forløb

26/02/2025 Politisk Styregruppe - Projekt Gørlev Svømmehal
Anbefales.
18/03/2025 Økonomiudvalget
Anbefales.

Afbud: Dennis Holst